ຮຸ້ນ ຢູ່ໃນເຂດເອເຊຍ ຂຶ້ນໆລົງໆ ທັງໆທີ່ຈີນ ຕັດອັດຕາ ດອກເບ້ຍ
ດັດຊະນີຮຸ້ນ ທີ່ນະຄອນຊຽງໄຮ້ ຕົກລາຄາ 1.3 ເປີເຊັນ ໃນຕອນອັດຕະຫລາດ ຂະນະທີ່ ດັດຊະນີຮຸ້ນຢູ່ Shenzhen ຕົກລາຄາ 3 ເປີເຊັນ.
ຮຸ້ນຢູ່ປະເທດຈີນ ໄດ້ຕົກລາຄາຕື່ມອີກ ໃນວັນພຸດມື້ນີ້ ແລະຮຸ້ນ ຂອງປະເທດຕ່າງໆໃນເອເຊຍ ກໍມີລາຄາຂຶ້ນໆລົງໆ ຢ່າງໃຫຍ່ ທັງໆທີ່ປັກກິ່ງ ໄດ້ທຳການເຄື່ອນໄຫວເທື່ອຫຼ້າສຸດເພື່ອກະຕຸກ ຊຸກຍູ້ການເຕີບໂຕ ຢູ່ໃນປະເທດທີ່ມີເສດຖະກິດໃຫຍ່ສຸດເປັນ ອັນດັບສອງຂອງໂລກ ໃນຕອນແລງວັນອັງຄານວານນີ້ທະນາຄານກາງຂອງຈີນໄດ້ ຕັດອັດຕາດອກເບ້ຍລົງນຶ່ງສ່ວນສີ່ຫຼືຈຸດຊາວຫ້າເປີເຊັນແລະ ແຈ້ງໃຫ້ທະນາຄານຕ່າງໆຊາບວ່າ ເຂົາເຈົ້າສາມາດເກັບຮັກ ສາເງິນສຳລອງໄວ້ໜ້ອຍກວ່າເກົ່າ ການເຄື່ອນໄຫວເຫລົ່ານີ້ ແມ່ນເຮັດໃຫ້ເປັນການງ່າຍຂຶ້ນສຳລັບຜູ້ບໍລິໂພກ ທີ່ຈະຊື້ຜະ ລິດຕະພັນຕ່າງໆ ແລະບັນດາບໍລິສັດທີ່ຈະສ້າງໂຮງງານແລະວ່າຈ້າງຜູ້ຄົນ ໃນຂັ້ນຕົ້ນ ຕະຫລາດໄດ້ມີປະຕິກິລິລາໄປໃນທາງບວກ ກ່ຽວກັບການເຄື່ອນໄຫວເຫລົ່ານີ້ ພ້ອມກັບຮຸ້ນຕ່າງໆກໍມີລາຄາສູງຂຶ້ນໃນຢູໂຣບເມື່ອວັນອັງຄານວານນີ້ແລະມີລາຄາສູງຂຶ້ນ ເປັນເວລາສັ້ນໆຢູ່ໃນສະຫະລັດ ແຕ່ໃນວັນພຸດມື້ນີ້ ການຊື້ຂາຍໃນເຂດເອເຊຍໄດ້ປະສົບ ກັບສະພາບຂຶ້ນໆລົງໆຂອງຕະຫລາດເປັນຢ່າງໃຫຍ່ ດັດຊະນີຮຸ້ນຂອງຈີນທີ່ນະຄອນຊຽງໄຮ້ ໄດ້ຕົກລາຄາ 1 3 ເປີເຊັນໃນຕອນອັດຕະຫລາດ ໃນຂະນະທີ່ດັດຊະນີຮຸ້ນທີ່ເມືອງ Shenzhen ໄດ້ຕົກລາຄາ 3 ເປີເຊັນເວລາຕະຫຼາດປິດ ສ່ວນຢູ່ບ່ອນອື່ນໆນັ້ນ ທີ່ນະຄອນໂຕກຽວຮຸ້ນໄດ້ຕົກລາຄາ 3 2 ເປີເຊັນ ໃນຂະນະທີ່ຮົງກົງ ໃນຕອນຕົ້ນໆຮຸ້ນໄດ້ຂຶ້ນລາຄາ ແຕ່ຕອນປິດຕະຫຼາດໃນວັນພຸດມື້ນີ້ ຮຸ້ນໄດ້ຕົກລາຄາ 1 5 ເປີເຊັນ ຮຸ້ນຢູ່ຕາມຕະຫລາດແຫ່ງຕ່າງໆໃນຢູໂຣບ ກໍມີລາຄາຕົກ ປະມານ 1 ເປີເຊັນ ໃນ ຕອນເປີດຕະຫລາດ ເຈົ້າໜ້າທີ່ຈີນໄດ້ເລີ້ມເອົາມາດຕະການຫລັງຈາກຮຸ້ນໄດ້ຕົກລາຄາເປັນເວລາຫຼາຍມື້ຢູ່ໃນ ທົ່ວໂລກ ຂະນະທີ່ພວກນັກລົງທຶນມີຄວາມກັງວົນຢ້ານວ່າ ການເຕີບໂຕຂອງເສດຖະກິດ ຈີນໄດ້ຊັກຊ້າລົງ ທີ່ນະຄອນນິວຢອກ ທ່ານ Sam Stovall ຈາກ S&P Capital IQ ກ່າວວ່າ ການເຕີບໂຕ ຂອງເສດຖະກິດຈີນບາງທີອາດຈະຫລຸດລົງຢູ່ໃນລະດັບ 6 6 ເປີເຊັນໃນປີໜ້າຊຶ່ງຈະເປັນ ການຊັກຊ້າລົງຢ່າງຫຼວງຫຼາຍກວ່າໃນອະດີດທີ່ຜ່ານມາ ແຕ່ໃນການໃຫ້ສຳພາດແກ່ວີໂອ ເອນັ້ນ ທ່ານ Stovall ເວົ້າວ່າ ອັດຕາຂອງການຂະຫຍາຍໂຕແມ່ນຍັງເປັນທີ່ໜ້າອິດສາຢູ່ ນັກຊ່ຽວຊານຄົນນຶ່ງກ່ຽວກັບເສດຖະກິດຈີນ ຈາກສະຖາບັນເສດຖະກິດນາໆຊາດ Peter- son ທ່ານ Nick Lardy ກ່າວວ່າ ບັນຫາຂອງເສດຖະກິດຈີນ ມີຜົນກະທົບຕໍ່ປະເທດອື່ນໆ ຍ້ອນວ່າ ຈີນເປັນເສດຖະກິດທີ່ໃຫຍ່ອັນດັບສອງຂອງໂລກ